Държавен вестник, бр. 66, 2019 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  66
Чл. 8. (1) Финансовата рамка на проектните 
предложения по Компонент 1 е между 10 000 лв. 
с ДДС (минимална стойност) и 100 000 лв. с 
ДДС (максимална стойност) на едно проектно 
предложение.
(2) Стойността на всяко проектно предло-
жение се определя въз основа на количестве-
но-стойностна сметка (КСС) за предвидените 
по одобрения инвестиционен проект дейности, 
в която единичните цени на отделните видове 
СМР следва да бъдат съобразени с актуалните 
разходни норми на Издателство СЕК с нанесен 
съответен код. КСС се изготвя от кандидата по 
образеца на Приложение – КСС.
(3) Проектни предложения по Компонент 1, 
които не съответстват на финансовата рамка по 
ал. 1, не се допускат за финансиране. 
Г л а в а  в т о р а
РЕД И УСЛОВИЯ ЗА КАНДИДАТСТВАНЕ ПО 
КОМПОНЕНТ 1, УСЛОВИЯ ЗА ДОПУСТИМОСТ 
И КРИТЕРИИ ЗА ОЦЕНКА НА ПРОЕКТНИТЕ 
ПРЕДЛОЖЕНИЯ 
Чл. 9. (1) Звеното по Компонент 1 разработ-
ва образци на формуляри за кандидатстване и 
съпътстващи документи за всяка процедура, 
касаеща достъпна жилищна среда, включително 
контролни механизми за проследяване и отчитане 
на изпълнението на съответните финансирани 
дейности.
(2) Образците на формуляри и документи по 
ал. 1 се актуализират от звеното по Компонент 
1 при необходимост.
Чл. 10. (1) По Компонент 1 се кандидатства 
ежегодно на проектен принцип, като за целта 
чрез изготвена от звеното за Компонент 1 обява 
в интернет страницата на МТСП се оповестява 
кампания за набиране на проектни предложения. 
Освен обявата в интернет страницата на МТСП 
се публикуват всички формуляри и документи 
по чл. 9. 
(2) В обявата по ал. 1 са посочени: 
– начин, място и краен срок за подаване на 
проектни предложения;
– необходими документи за кандидатстване;
– допустими кандидати и допустими проектни 
предложения;
– финансова рамка на проектните предло-
жения; 
– условия за допустимост на проектните 
предложения;
– критерии за оценка на допуснатите проектни 
предложения;
– срок и период на изпълнение на дейностите;
– адрес и телефон за обратна връзка със зве-
ното по Компонент 1;
– друга информация, свързана с кампанията.
(3) На посоченото в обявата по ал. 1 място и 
в посочения срок всеки кандидат, негов законен 
представител или упълномощено от него лице 
може да подаде заявление, изготвено по образец 
Приложение – Заявление, заедно с последователно 
подредени документи към него, както следва: 
1. писмо за подкрепа от съответната дирек-
ция „Социално подпомагане“ по настоящ адрес 
на човека с увреждане (по образеца на Прило-
жение – Писмо за подкрепа) за допустимост на 
кандидатстването по Компонент 1; 
2. копие от удостоверение за регистрация 
по чл. 46а, ал. 1 от ЗУЕС (важи при кандидат 
юридическо лице – сдружение);
3. копие от решение на общото събрание на 
собствениците за участие по Компонент 1 на 
Националната програма за достъпна жилищна 
среда и лична мобилност (важи при кандидат 
юридическо лице – сдружение); 
4. нотариално заверен образец от подписа на 
лицето, представляващо сдружението (важи при 
кандидат юридическо лице – сдружение);
5. декларация (изготвена по образец Приложе-
ние – Декларация) за липса на: двойно финанси-
ране; публични задължения и задължения към 
МТСП; предвидени в проектното предложение 
дейности, свързани със стопанска дейност на кан-
дидата и/или придобиване на активи за бъдещо 
използване в стопанска дейност, или дейности, 
реализирани преди одобряване на проектното 
предложение от МТСП; 
6. заверено от заявителя копие от документ 
за собственост на индивидуалната жилищна 
сграда (важи при кандидат физическо лице) или 
копия от документи за собственост на жилища-
та, в които постоянно живеят физически лица 
с увреждания (важи при кандидат юридическо 
лице – сдружение);
7. попълнен и подписан образец на Прило-
жение – КСС (количествено-стойностна сметка, 
изготвена въз основа на одобрения инвестици-
онен проект);
8. копие от издадено разрешение за строеж 
или разрешение за поставяне;
9. одобрен инвестиционен проект към разре-
шението за строеж/поставяне с приложени към 
него (при необходимост) строителни детайли на 
специфични елементи;
10. компакт-диск (CD) със: снимки, доказващи 
липсата на достъпна среда в съществуващата 
жилищна сграда; попълнен образец на Приложе-
ние – КСС и одобрен инвестиционен проект (във 
формат PDF).
Чл. 11. (1) Условията за допустимост на проект-
ните предложения по Компонент 1 са следните:
1. кандидатът да е лице по чл. 6, ал. 1; 
2. кандидатът да е представил декларация, 
изготвена по образец Приложение – Декларация;
3. проектното предложение да предвижда 
единствено изграждане/монтиране на рампа и/
или подемна платформа, и/или асансьор;
4. кандидатът да е представил одобрен инвес-
тиционен проект (по чл. 184, ал. 1 от Закона за 
устройство на територията) и издадено към него 
разрешение за строеж/поставяне; 
5. общата стойност на проектното предложение 
да е между 10 000 лв. с ДДС и 100 000 лв. с ДДС;
6. кандидатът да не е финансиран по Компо-
нент 1 през последните 10 години.